CELEX: C2005/315/11
Language: sk
Date: 2005-12-10 00:00:00
Title: Rozsudok Súdneho dvora (prvá komora) z  15. septembra 2005  vo veci C-258/04 (návrh na začatie prejudiciálneho konania podaný Cour de travail de Liège): Office national de l'emploi proti Ioannis Ioannidis (Uchádzači o zamestnanie — Európske občianstvo — Zásada nediskriminácie — Článok 39 ES — Čakateľský príspevok pre mladých ľudí hľadajúcich svoje prvé zamestnanie — Poskytnutie príspevku podmienené ukončením stredoškolského štúdia v dotknutom členskom štáte)

10.12.2005   
            
            
               SK
            
            
               Úradný vestník Európskej únie
            
            
               C 315/6
            
         
      ROZSUDOK SÚDNEHO DVORA
   
   (prvá komora)
   z 15. septembra 2005
   vo veci C-258/04 (návrh na začatie prejudiciálneho konania podaný Cour de travail de Liège): Office national de l'emploi proti Ioannis Ioannidis (1)
   
   (Uchádzači o zamestnanie - Európske občianstvo - Zásada nediskriminácie - Článok 39 ES - Čakateľský príspevok pre mladých ľudí hľadajúcich svoje prvé zamestnanie - Poskytnutie príspevku podmienené ukončením stredoškolského štúdia v dotknutom členskom štáte)
   (2005/C 315/11)
   Jazyk konania: francúzština
   Vo veci C-258/04, ktorej predmetom je návrh na začatie prejudiciálneho konania podľa článku 234 ES, podaný rozhodnutím Cour du travail de Liège (Belgicko) zo 7. júna 2004 a doručený Súdnemu dvoru 17. júna 2004, ktorý súvisí s konaním: Office national de l'emploi proti Ioannis Ioannidis, Súdny dvor (prvá komora), v zložení: predseda prvej komory P. Jann, sudcovia N. Colneric, J. N. Cunha Rodrigues (spravodajca), M. Ilešič a E. Levits, generálny advokát: D. Ruiz-Jarabo Colomer, tajomník: R. Grass, vyhlásil 15. septembra 2005 rozsudok, ktorého výrok znie:
   Článok 39 ES bráni tomu, aby členský štát odmietol štátnemu príslušníkovi iného členského štátu, ktorý hľadá svoje prvé zamestnanie a nie je ako dieťa závislý od migrujúceho pracovníka s bydliskom v prvom členskom štáte, poskytnutie čakateľského príspevku len z toho dôvodu, že ukončil svoje stredoškolské štúdium v inom členskom štáte.
   
      (1)  Ú. v. EÚ C 201, 7.8.2004.